Medici britanici avertizează guvernul să nu relaxeze restricţiile de Crăciun: "O gafă care va costa multe vieți".
Guvernul britanic vrea relaxarea restricțiilor între 23 și 27 decembrie. Două jurnalele medicale importante consideră această idee o "greșeală care va costa multe vieți".
Două jurnale medicale de top din Marea Britanie sunt de părere că relaxarea restricțiilor în perioada Crăciunului este o "decizie pripită" care "va costa multe vieți", relatează BBC."Credem că Guvernul este pe cale să comită o gafă care va costa multe vieți. Dacă liderii noștri politici eșuează în a lua decizii ferme și rapide, aceștia nu mai pot pretinde că protejează sistemul național de sănătate", au scris editorii celor două jurnale.The Health Service Journal și British Medical Journal consideră că relaxarea măsurilor de siguranță, între 23 și 27 decembrie, îi va determina pe oameni să nu mai respecte cu strictețe regulile.Ministrul Michael Gove a organizat ședințe de consultare cu liderii Scoției, Irlandei de Nord și Wales. Laburiștii au făcut un apel către Guvern pentru a revizui planul de măsuri, despre care, spune cabinetul lui Boris Johnson, că este constant reexaminat. Aceștia intenționează să permită familiilor să se întâlnească de Crăciun.Surse spun că există discuții privind o limită de călătorie care să fie impusă celor care nu stau acasă de Crăciun.